**Mór Városi Önkormányzat Polgármestere**

**32/2020. (IV.29.) határozata**

**egyes költségvetési kiadási előirányzatok zárolása tárgyában**

A Kormány által 40/2020. (III. 11.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

Mór Városi Önkormányzat Képviselő-testületének Mór Városi Önkormányzat 2020. évi költségvetéséről szóló 2/2020. (II.20.) önkormányzati rendeletében meghatározott kiadási előirányzatok körében a jelen határozat 1. és 2. mellékletében meghatározott kiadási előirányzatokat zárolom azzal, hogy maximum 22 500 eFt összeg erejéig e határozat meghozataláig vállalt kötelezettségek, továbbá halaszthatatlannak minősített kiadások vonatkozásában a zárolás feloldható.

A zárolás feloldásáról a veszélyhelyzet fennállása alatt a polgármester, a veszélyhelyzet megszűnését követően a képviselő-testület rendelkezhet.

Határidő: azonnal

Felelős: jegyző (Pénzügyi Iroda)

Fenyves Péter Dr. Kovács Zoltán

polgármester jegyző